**Metodologie de aplicat pentru – VERIFICAREA CONFORMITĂȚII**

MĂSURA M7/6C - SPRIJIN PENTRU INFRASTRUCTURA DE BANDĂ LARGĂ ÎN MEDIUL RURAL

1. **Solicitantul a depus Dosarul cererii de propuneri de proiecte în termenul prevăzut în Anunțul de lansare a apelului de propuneri de proiecte pentru Măsura M7/6C - Sprijin pentru infrastructura de bandă largă în mediul rural?**

Expertul verifică dacă solicitantul a depus Dosarul cererii de propuneri de proiecte în termenul prevăzut în Anunțul de lansare a apelului de propuneri de proiecte pentru Măsura M7/6C - Sprijin pentru infrastructura de bandă largă în mediul rural. Dacă dosarul a fost depus după termenul prevăzut în Anunțul de lansare, proiectul va fi declarat NECONFORM.

1. **Dosarul cererii de finanțare (CF) a fost depus de solicitant/ împuternicit (însoțit de procura notarială) la locația menționată în Ghidul solicitantului specific, în original şi 1 copie, pe suport de hârtie și 2 (două) CD-uri /DVD-uri care cuprind scan-ul dosarului complet al CF este sigilat având menționate ORIGINAL/ COPIE și titlul proiectului pentru care se depune propunerea de proiect?**

Expertul verifică existența unui exemplar al dosarului cererii de finanțare în original şi 1 copie, pe suport de hârtie și respectiv a 2 (două) CD-uri /DVD-uri care cuprind scan-ul dosarului complet al CF. Se verifică dacă dosarul cererii de finanțare are mențiunea ORIGINAL/ COPIE și titlul proiectului pentru care se depune propunerea de proiect.

1. **Solicitantul a utilizat ultima versiune a Cererii de Finanțare aferentă M7/6C, disponibilă pe pagina de internet a GAL DMS (http://www.gal-dms.ro/) la momentul depunerii.**

Expertul verifică dacă solicitantul a utilizat ultima versiune a Cererii de Finanțare aferentă M7/6C, disponibilă pe pagina de internet a GAL DMS (http://www.gal-dms.ro/) la momentul depunerii proiectului de către solicitant.

1. **Dosarul Cererii de finanţare este îndosariat, opisat, iar paginile cu documentele pe care le conţine sunt numerotate, semnate pe fiecare filă, de către solicitant - Referinţele din Cererea de Finanţare corespund cu numărul paginii la care se află documentele din Dosarul Cererii de finanţare.**

Se verifică dacă Dosarul Cererii de finanţare este legat, iar documentele pe care le conţine sunt numerotate de către solicitant. în conformitate cu OPIS-ul și exemplarul editabil al cererii de finanțare

1. **Se verifică dacă pe CD/DVD există fişierele scanate conform listei documentelor anexă şi dacă sunt diferenţe, se solicită refacerea CD-urilor/DVD-urilor**

Expertul verifică dacă pe CD/DVD există fişierele scanate conform listei documentelor anexă şi dacă sunt diferenţe, se solicită refacerea CD-urilor/DVD-urilor

1. **Dosarul original al Cererii de Finanţare corespunde cu copia pe suport hârtie şi cea electronică Expertul verifică concordanța copiilor pe suport hârtie şi electronic cu originalul şi, dacă se constată diferenţe între original şi copii, se solicită remedierea neconcordanțelor**
2. **Cererea de Finanţare are toate câmpurile completate şi dacă în cuprinsul ei este menţionată Denumirea solicitantului/ partenerilor (dacă este cazul).**

Se verifică dacă Cererea de finanţare este completată de solicitant astfel:

**A - PREZENTARE GENERALĂ**

A2. Nume prenume/Denumire solicitant: se verifică dacă numele solicitantului corespunde celui menționat în documentele anexate, după caz.

A3. Titlu proiect: se verifică dacă este completat titlul proiectului*.*

A4. Descrierea succintă a proiectului: Expertul verifică dacă solicitantul a completat acest punct.

A5. Amplasarea proiectului: Expertul verifică dacă sunt completate căsuțele corespunzătoare obiectivelor investiției şi sunt selectate regiunea, județul, comuna, satul şi dacă acestea corespund cu cele menționate în documentele justificative corespunzătoare.

A6. Date despre tipul de proiect și beneficiar:

A6.1 – În cazul proiectelor de investiții, expertul verifică dacă solicitantul a bifat căsuțele corespunzătoare privind categoria proiectului - cu construcții montaj sau fără construcții montaj.

Expertul verifică dacă proiectele fără lucrări de construcții montaj au prevăzute cheltuieli la cap./ subcapitolul 1.2, 1.3, 2, 4.1, 4.2, 4.3 şi 5.1.1 din devizul general (realizat pe baza HG 28/2008) sau la cap./ subcapitolul 1.2, 1.3, 2, 4.1, 4.2, 4.3 şi 5.1.1 din devizul general (realizat pe baza HG 907/2016). Dacă nu sunt prevăzute cheltuieli la aceste capitole/ subcapitole, înseamnă că proiectul este fără lucrări de construcții montaj, iar solicitantul a bifat în căsuța corespunzătoare din dreptul punctului A6.1. În caz contrar proiectul este cu construcții montaj, solicitantul bifând în căsuța corespunzătoare din dreptul punctului A6.1. Dacă bifa nu este corespunzătoare, expertul corectează bifa, înscriind acest lucru la rubrica Observații.

A6.2 - În cazul proiectelor de investiții, expertul verifică dacă solicitantul a bifat căsuțele corespunzătoare privind tipul proiectului de modernizare şi/sau extindere sau investiție nouă. Expertul verifică corectitudinea răspunsului din titlul proiectului (A3) şi descrierea proiectului (A4). Dacă bifa nu este corespunzătoare, expertul corectează bifa, înscriind acest lucru la rubrica Observații.

A6.3 – Pentru proiectele de investiții, expertul verifică dacă solicitantul a bifat căsuța corespunzătoare categoriei de beneficiar (public sau privat) în care se încadrează. Expertul verifică documentele constitutive ale solicitantului.

**B - INFORMAŢII PRIVIND SOLICITANTUL**

B1. Descrierea solicitantului

B1.1 Informații privind solicitantul:

Expertul verifică dacă data de înființare corespunde celei menţionate în documentele de înființare, anexate la Cererea de finanțare.

Cod de înregistrare fiscală: expertul verifică dacă acesta corespunde celui menţionat în documentele anexate la cererea de finanțare.

Statutul juridic al solicitantului: expertul verifică dacă acesta corespunde celui menționat în documentele anexate la cererea de finanțare.

Pentru societăți comerciale se verifică numărul de înregistrare în Registrul Comerțului, pe baza documentelor anexate la cererea de finanțare.

Pentru ONG-uri se verifică numărul de înregistrare în Registrul asociațiilor și fundațiilor, pe baza documentelor anexate la cererea de finanțare.

Pentru proiectele de investiții, se verifică codul CAEN al activității/ activităților finanțate prin proiect pe baza documentelor de înregistrare anexate cererii de finanțare, cu excepția proiectelor depuse de comune, ADI-uri, ONG-uri, unități de cult şi proprietarii obiectivelor de patrimoniu.

Codul unic de înregistrare APIA - există două situații:

1. solicitantul este înregistrat la APIA şi a înscris codul RO în formularul cererii de finanțare.
2. solicitantul nu este înregistrat la APIA. În acest caz expertul verifică completarea cererii de atribuire din Cererea de finanţare.

B1.2 Sediul social: expertul verifică dacă adresa sediului social corespunde celei menţionate în documentele justificative corespunzătoare.

B1.3 Numele reprezentantului legal, funcţia acestuia în cadrul organizatiei, precum și specimenul de semnătură: Se verifică concordanţa cu specificaţiile din documentele anexate şi dacă este completat specimenul de semnătură.

B2. Informaţii referitoare la reprezentantul legal de proiect

B2.1 Date de identitate ale reprezentantului legal de proiect: expertul verifică dacă informaţiile din cererea de finanțare corespund cu cele din actul de identitate al reprezentantului legal.

B2.2. Domiciliul stabil al reprezentantului legal de proiect: expertul verifică dacă toate informaţiile menţionate în această secțiune corespund celor care figurează în actul de identitate al reprezentantului legal.

B3. Informatii privind contul bancar pentru proiect FEADR

B3.1 Denumirea băncii/trezoreriei

B3.2 Adresa băncii/trezoreriei

B3.3 Cod IBAN

B3.4 Titularul contului

Expertul verifică dacă toate câmpurile sunt completate și dacă coordonatele furnizate corespund solicitantului, a cărei descriere a fost făcută la punctul B1, precedent. Contul se exprimă în moneda: LEI.

1. **Cererea de Finanțare este însoțită de toate anexele solicitate prin Ghidul Solicitantului**

Expertul verifică dacă solicitantul a atașat toate documentele obligatorii menționate în cadrul listei documentelor anexate corespunzătoare modelului de Cerere de finanțare publicat pe pagina de internet a GAL.

**Cererea de finanțare va fi declarată ”neconformă” dacă cel puțin un punct de verificare va prezenta bifa ”NU”. În acest caz, se menționează la rubrica Observații, dar se continuă verificarea încadrării proiectului pentru ca la final solicitantul să fie înștiințat de toate condițiile neîndeplinite (dacă este cazul).**